stanford-oval/wikipedia huggingface dataset:
ד'רמ"ט
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
דיוקן אמו של האמן (ואן גוך)

| --- | --- |

 מידע כללי
 צייר:  וינסנט ואן גוך
 תאריך יצירה:  1888
 טכניקה וחומרים:  שמן על בד
 ממדים בס"מ
 רוחב:  32.4 ס״מ 
 גובה:  40.6 ס״מ 
 נתונים על היצירה
 מספר יצירה:  M.1968.32.P (מוזיאון נורטון סימון) 
 מיקום:  מוזיאון נורטון סימון פסדינה, קליפורניה שבארצות הברית
 
דיוקן אמו של האמן (בהולנדית: Portret van de moeder van Van Gogh) הוא דיוקן של אנה קורנליה קרדבנטוס, אימו של הצייר ההולנדי וינסנט ואן גוך, משנת 1888. הדיוקן נוצר בהתבסס על תצלום שחור-לבן של האם. אימו של ואן גוך לימדה אותו על אמנות מאחר שהייתה בעצמה אמנית חובבנית. יחסיו של הצייר עם משפחתו ידעו עליות ומורדות, אך בשלב מסוים הם השלימו. ואן גוך נהג לשלוח לאימו ציורי טבע ופרחים. בדיוקן האמן תפס את הבעת הגאווה שנסוכה על פניה של אימו.
אודות היצירה

אנה קורנליה קרדבנטוס הייתה אמנית חובבנית שנהנתה לצייר פרחים וצמחים. אנה גדלה בין שמונה אחים, והיא גידלה שישה ילדים; וינסנט, אנה, אליזבת', תיאו, וילהלם וקורניליוס. אנה הנחילה לילדיה את אהבת הציור. בין רישומיו הראשונים של ואן גוך ישנו העתק של ציור זר פרחים שאנה ציירה.
בעלה של אנה, תיאודורוס ואן גוך, היה כומר. השניים היו דתיים אדוקים, והם שירתו כאנשי דת באזורים כפריים אליהם נשלח תיאודורוס. תיאודורוס לימד את ילדיו כי אלוהים נמצא בכל פרט בטבע, החל מעננים ועד לזריחת השמש.
ואן גוך נשלח לבית ספר מרוחק כבר בגיל 11, מה שיצר אצלו תחושת ריחוק ממשפחתו. תחושה זו רק התעצמה כאשר הוא נכשל בעיסוקיו כסוחר אמנות וכעובד במשרד ממשלתי. כשהוא החליט להיהפך לצייר, חברי המשפחה לא ראו זאת בצורה חיובית והם הציעו לו למצוא אלטרנטיבה כלכלית יותר. לבושו, התנהגותו וחיי האהבה הסוערים של ואן גוך גרמו למבוכה רבה בקרב משפחתו של האמן. ואן גוך פיתח תפיסת עולם שונה מהוריו בנוגע לדת, לאנשים ולמוסר. במכתב לאחיו, תיאו, הוא ציין כי דעותיהם של הוריו היו חסרות היגיון.
בשיא הקריירה שלו, ואן גוך נהג להעביר לבני משפחתו ציורים, בעיקר של פרחים. בנוסף, הוא היה לפעמים מכניס את בני משפחתו לציוריו, כגון ביצירה "זיכרון הגן באטן" ששם הוא צייר ככל הנראה את אימו ואת אחותו.
ואן גוך היה נודע בציורי הטבע שלו, ודיוקנאות היוו תחום מאתגר עבורו. ואן גוך ראה בציור דיוקנאות כהצצה לתוך נפש האדם כפי שהוא תיאר זאת במכתב לתיאו. לא נקרו בפני הצייר הזדמנויות רבות ליצור דיוקנאות עקב חוסר יכולת כלכלית לשלם לדוגמני ציור. ייתכן כי זאת הייתה אחת מהסיבות שהובילו אותו לצייר דיוקן של אימו. ואן גוך השתמש בתצלומי שחור-לבן כדי לצייר את הדיוקן. הוא לא אהב את התצלום עקב החוסר בצבעים, והוא רצה ליצור דיוקן הרמוני המבוסס על זיכרונו.
תצלום של בני משפחת ואן גוך. למעלה: תיאודורוס ואנה. למטה (משמאל לימין): וינסנט, אנה, תיאו, אליזבת', וילהלם וקורניליוס.
הערות שוליים

↑  Greenberg, J; Jordan, S (2001). Vincent Van Gogh: Portrait of an Artist. New York: Delcorte Press. p. PT10. ISBN 978-0-307-54874-0.
↑  Silverman, 150.
↑  Silverman, 147-8.
↑  Gayford, M (2008) [2006]. The Yellow House: Van Gogh, Gauguin, and Nine Turbulent Weeks in Provence. Mariner Books. pp. 124–7. ISBN 978-0-618-99058-0.
↑  "Letter from Vincent van Gogh to Theo van Gogh, Etten, c. 21 December 1881", Van Gogh Letters (באנגלית)
↑  Mancoff, D (1999). Van Gogh: Fields and Flowers. San Francisco: Chronicle Books. p. 23, 28. ISBN 0-8118-2569-8.
↑  Cleveland Museum of Art (2007). Monet to Dalí: Impressionist and Modern Masterworks from the Cleveland Museum of Art. Cleveland: Cleveland Museum of Art. p. 67. ISBN 978-0-940717-89-3.
↑  Gayford, M (2008) [2006]. The Yellow House: Van Gogh, Gauguin, and Nine Turbulent Weeks in Provence. Mariner Books. pp. 195–196. ISBN 978-0-618-99058-0.
| וינסנט ואן גוך |
| --- | --- | --- |
| יצירותיו | אגוסטינה סגטורי יושבת בקפה דו טמבורין • אוכלי תפוחי האדמה • אירוסים • בית החולים בארל • בית העירייה באובר • ברושים • גולגולת עם סיגריה בוערת • גן בית הכומר בנונן • גשר לנגלואה בארל • דיוקנו של ד"ר גאשה • דיוקנו של פר טנגי • דיוקן אמו של האמן • דיוקן עצמי ללא זקן • דיוקן עצמי עם אוזן חבושה • דיוקן עצמי של ואן גוך • דיוקנאות של וינסנט ואן גוך • דיוקנה של מאדאם ז'ינו • דרך ברושים וכוכב • דרך ליד ארל • הבית הלבן לעת לילה • הבית הצהוב • הזואווי • הרועה (על פי מילה) • זיכרון הגן באטן • חדר שינה בארל • החמניות • הכיסא של ואן גוך • הכנסייה באובר • הכרם האדום • לה מוסמה • ליל כוכבים • ליל כוכבים מעל הרון • מרפסת בית הקפה בלילה • משפחת רולין • נוף מושלג • נוף עם כרכרה ורכבת • נופי פריז מחדרו של וינסנט ברו לפיק • סמטת אליסקאמפס • סרטן על גבו • עגלה ופר שחור • על סף הנצח • עצי זית •  פרחי פרג • פריחות שקד • קפה הלילה • שדה חיטה עם ברושים • שדה חיטה עם עורבים • שדה חיטה עם עפרוני • שורשי עץ • שני סרטנים |  |
| סרטים | תאווה לחיים (1956) • חלומות (1990) • וינסנט ותיאו (1990) • לאהוב את וינסנט  (2017) • ואן גוך: בשערי הנצח (2018) |  |
| ראו גם | תאו ואן גוך • מוזיאון ואן גוך • מוזיאון ד'אורסה |  |
| --- | --- |
בקרת זהויות :  Bildindex: 20400838  RKDimages ID: 277043
גשר בלאגובשצ'נסק–חייחה

| --- | --- |

 מידע כללי
 סוג:  גשר, גשר מעוגן כבלים, גשר בין-לאומי 
 כתובת:  חייחה, Blagoveshchensky District, Amur Oblast 
 מיקום:  חייחה 
 מדינה:  רוסיה 
 הקמה ובנייה
 תקופת הבנייה:  ?–2019
 תאריך פתיחה רשמי:  10 ביוני 2022 
 מידות
 אורך:  1,280 מ' 
 רוחב:  14.5 מ' 
 מידע טכני
 מפתחים:  12 
 מִפְתָּח מרבי:  147 מ' 
 קואורדינטות:  50°12′04″N 127°36′02″E﻿ / ﻿50.2011°N 127.60046°E﻿ / 50.2011; 127.60046
 he
 
גשר בלאגובשצ'נסק—חייחה (ברוסית: Мост Благовещенск — Хэйхэ; בסינית: 黑河—布拉戈维申斯克界河公路大桥) הוא גשר לכלי רכב החוצה את נהר אמור ומחבר את רוסיה לסין.
הגשר מחבר את העיר בלאגובשצ'נסק שברוסיה עם הנציבות העירונית חייחה שבסין.
אורך הגשר הוא 1,080 מטר, 540 מטר מכל צד, הרוסי והסיני.
עלויות הבנייה מרוסיה הסתכמו ב-13.6 מיליארד רובל, מהסינים (במונחי רובל) – 5.2 מיליארד רובל.
ב-10 ביוני 2022, רוסיה וסין פתחו את הגשר, אך הוא זמין רק לתנועת משאיות
הערות שוליים

↑  By Amy Woodyatt CNN, Russia and China complete border crossing bridge, CNN (באנגלית)
↑  The Moscow Times, 5 Facts About Russia’s First Highway Bridge to China, The Moscow Times, ‏2019-11-29 (באנגלית)
↑  https://www.vedomosti.ru/economics/galleries/2019/11/29/817496-stroitelstvo-mosta-cherez-amur
↑  Reuters (2022-06-10). "Russia and China open cross-border bridge as ties deepen". Reuters (באנגלית). נבדק ב-2022-06-11.
↑  Мост через Амур в Китай заработал после двух лет ковидного простоя, Interfax.ru (ברוסית)
דיוקן אוטו ורבורג

| --- | --- |

 מידע כללי
 מעצב:  זאב רבן ובוריס שץ
 תאריך יצירה:  1929-1905
 טכניקה וחומרים:  פליז, ויציקת חומר קרמי
 ממדים בס"מ
 רוחב:  39.5
 גובה:  68.5
 נתונים על היצירה
 מיקום:  אוסף פרטי
"דיוקן אוטו ורבורג" הוא דיוקן של אוטו ורבורג, שהוגש לו על ידי בצלאל, בית מדרש לאמנות ולמלאכות-אמנות לרגל יום הולדתו ה-70.
תיאור

את הדיוקן של ורבורג יצר בוריס שץ בשנת 1905 בגרמניה, לרגל מינויו לתפקיד ראש הוועד הפועל של "בצלאל". ורבורג מוצג בפרופיל, ללא התייחסות לרקע. הדיוקן משובץ בתוך מסגרת פליז שעוצבה על ידי זאב רבן ובוצעה במחלקת המקשה של בית-הספר או באחד מבתי-המלאכה הקשורים אליו, באזור שנת 1929. היא מעוצבת כלונטה הנשענת על זוג עמודים. בין בסיסי העמודים, שבהם מופיע דימוי של המנורה וכוכבים, מופיעה כתובת הקדשה שנוסחה הוא: "בני בצלאל, מנהלו, מוריו, פקידיו, תלמידיו, אומניו ופועליו מגישים לך, נשיאנו, ליום הולדתך השבעים, את המתנה והברכה שתזכה לימים ארוכים וטובים, שתזכה להביא את 'בצלאל' מחדש לתחיה ושיהיה לשמחה ללבך ולתועלת לארץ ישראל ולעם ישראל". בלונטה מופיע תיאור של בצלאל בן אורי, בונה המשכן, היושב לצד ארון הברית. מסביב מופיע תיאור של שריגי רימון. תיאור זה של בצלאל מבוסס על עיצובו של אפרים משה ליליין לסמל בית-הספר והופיע גם בפסל "בצלאל בונה המשכן ליד ארון העדות" (1918) של שץ ועל כריכת ספרו של שץ "על אמנות אמנים ומברקיהם: פתגמים ומכתמים" (1924), שעוצב בידי מרדכי נרקיס. הלונטה מוקפת בדגם של מנורה ובבסיסה הכתובת "מבצלאל - לנשיאו פרופ. א. ורבורג". כותרות העמודים מכילות דימוי לא שגרתי ובו מוקפים בניני בצלאל בזוג נחשים. ייתכן כי בכך מובע מצבו הכספי הקשה של בית-הספר, שנסגר בשנה זו.
בשנת 2002 נמכר הדיוקן במכירה פומבית. בשנת 2015 נמכר שנית בעבור סכום של 50,000 דולר.
הערות שוליים

↑  ראו:  שילה-כהן, נורית (עורכת), "בצלאל" של שץ, 1903-1929, מוזיאון ישראל, ירושלים, תשמ"ג, עמ' 136.
↑  ראו: פריט 243A, סות'ביס, תל אביב, 30 באוקטובר 2002
↑  ראו: פריט 78, קדם, ירושלים, 2 בדצמבר 2015
ד'רנ"א

ד'רנ"א (4251)  היא שנה עברית  אשר  החלה ביום א' בתשרי, אור ל-1 בספטמבר 490 (לפי הלוח היוליאני, שהיה נהוג אז), והסתיימה ביום כ"ט באלול, 20 בספטמבר 491. שנה מסוג זשה, היא מעוברת, ואורכה 385 ימים. זו שנה שנייה לשמיטה.
לוח שנה > מאפייני לוח השנה

שנה מסוג זשה, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
ד'רמ"ח

ד'רמ"ח (4248)  היא שנה עברית  אשר  החלה ביום א' בתשרי, אור ל-5 בספטמבר 487 (לפי הלוח היוליאני, שהיה נהוג אז), והסתיימה ביום כ"ט באלול, 21 בספטמבר 488. שנה מסוג זחג, היא מעוברת, ואורכה 383 ימים. זו שנה שישית לשמיטה.
לוח שנה > מאפייני לוח השנה

שנה מסוג זחג, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'.
היסטוריה של עם ישראל
דיברגנץ

באנליזה וקטורית, הדיברגנץ (באנגלית: Divergence) הוא אופרטור המופעל על שדה וקטורי. הדיברגנץ משייך לכל נקודה במרחב ערך מספרי המתאר את צפיפות המקורות של השדה הווקטורי שעליו הוא מופעל.
סימון

אם  {\vec {F}} פונקציה וקטורית שהדיברגנץ שלה הוא הפונקציה הסקלרית  f, מסמנים  f=\operatorname {div} {\vec {F}}={\vec {\nabla }}\cdot {\vec {F}}, כאשר  {\vec {\nabla }}הוא הנבלה.
ניתן לראות מהסימון כי הדיברגנץ הוא סקלר, מכיוון שמכפלה סקלרית של ווקטור ( {\vec {\nabla }}) בווקטור ( {\vec {F}}) מחזירה סקלר.
מבוא אינטואיטיבי

הדיברגנץ מאפשר לכמת את צפיפות המקורות של שדה. באנלוגיה מתחום הנוזלים והזרימה, אם מחזיקים בתוך זורם שלד של קובייה (רק המקצועות, ללא הפאות), ומבקשים לדעת כמה מים נטו יוצאים או נכנסים לתוך הקובייה, מודדים כמה מים זורמים דרך כל פאה ובאיזה כיוון (מים שיוצאים החוצה נספרים בסימן חיובי ואילו מים שנכנסים לקובייה נספרים בסימן שלילי), אם בסך הכל יוצאים מים מהקובייה, ניתן לספור את השטף שנפלט ממנה, ואילו אם בסך הכל נכנסים מים לקובייה, ניתן לכמת את השטף שנבלע מתוכה (מנוקז דרכה).
כלומר, באמצעות מדידת השטף דרך שטח מסוים, יודעים כמה "ברזים" או "חורי ניקוז" יש בתוך הנפח הכלוא בתוכו. כדי לחשב את צפיפות ה"ברזים"/"חורי ניקוז", מחלקים בנפח הקובייה. הדיברגנץ מודד בדיוק את אותו דבר - את צפיפות ה"ברזים" או "חורי ניקוז" - בנקודה במרחב. כדי לחשב את הגודל הזה, "בונים" סביב הנקודה קובייה אינפיניטסימלית, ואז לוקחים את הגבול כאשר הנפח שלה שואף ל-0, ומקבלים את הדיברגנץ.
תופעה זו, שכמות המקורות בנפח נתון שווה לשטף הכולל היוצא (או הנכנס) מדפנות אותו הנפח, היא עובדה בעלת חשיבות רבה באנליזה וקטורית, ונקראת משפט הדיברגנץ (או משפט גאוס).
הגדרה פורמלית

יהי  {\vec {F}} שדה וקטורי גזיר ברציפות, ויהי  V תחום במרחב הכולל נקודה  p אשר שפתו  \ \partial V.
הדיברגנץ של השדה  {\vec {F}} בנקודה  p הוא:
במרחב אוקלידי תלת־ממדי המתואר על ידי קואורדינטות קרטזיות, הדיברגנץ הוא:
כאשר  {\vec {F}}=\{{\ F}_{x},{\ F}_{y},{\ F}_{z}\}, כלומר  {F}_{x}, ‏ {F}_{y} ו־ {F}_{z} הם רכיביו הקרטזיים של  {\vec {F}}.
הכללה למערכת קואורדינטות אורתוגונלית כלשהי:
\nabla \cdot {\vec {F}}={\frac {1}{h_{1}h_{2}h_{3}}}\left[{\frac {\partial }{\partial q_{1}}}\left(F_{1}h_{2}h_{3}\right)+{\frac {\partial }{\partial q_{2}}}\left(F_{2}h_{3}h_{1}\right)+{\frac {\partial }{\partial q_{3}}}\left(F_{3}h_{1}h_{2}\right)\right]
כאשר:
h_{i} הוא גודל הווקטור  {\frac {\partial {\vec {r}}}{\partial q_{i}}}
F_{i} הוא רכיב הווקטור בכיוון  q_{i}
נקבל אם כן עבור קואורדינטות גליליות:
\nabla \cdot {\vec {F}}={\frac {1}{r}}{\frac {\partial }{\partial r}}\left(rF_{r}\right)+{\frac {1}{r}}{\frac {\partial F_{\theta }}{\partial \theta }}+{\frac {\partial F_{z}}{\partial z}}
ועבור  קואורדינטות כדוריות:
\nabla \cdot {\vec {F}}={\frac {1}{r^{2}}}{\frac {\partial }{\partial r}}\left(r^{2}F_{r}\right)+{\frac {1}{r\sin \theta }}{\frac {\partial }{\partial \theta }}(\sin \theta \,F_{\theta })+{\frac {1}{r\sin \theta }}{\frac {\partial F_{\varphi }}{\partial \varphi }}
תכונות

ערכי הדיברגנץ:
אם  {\vec {\nabla }}\cdot {\vec {F}}=0, אז  {\vec {F}} ייקרא "שדה חסר מקורות", כלומר שמספר "החלקיקים" שנכנסים לנפח אינפיניטסימלי (בהשפעת השדה הווקטורי) שווה למספר החלקיקים היוצאים מהנפח.
דיברגנץ חיובי – מספר "החלקיקים" שנכנסים לנפח אינפיניטסימלי (בהשפעת השדה הווקטורי) קטן ממספר החלקיקים שיוצאים – הנפח משמש "ברז" (מקור).
דיברגנץ שלילי – מספר "החלקיקים" שנכנסים לנפח אינפיניטסימלי (בהשפעת השדה הווקטורי) גדול ממספר החלקיקים שיוצאים – הנפח משמש "חור ניקוז" (מִבלע).
יהיו  \mathbf {F}  ו- \mathbf {G}  שדות וקטוריים כלשהם, ויהי  \varphi  שדה סקלרי כלשהו. מתקיימות התכונות הבאות:
הדיברגנץ הוא אופרטור ליניארי, קרי:  \nabla \cdot (\alpha \mathbf {F} +\beta \mathbf {G} )=\alpha (\nabla \cdot \mathbf {F} )+\beta (\nabla \cdot \mathbf {G} )
בכלל מכפלה אחד נעשה שימוש גם באופרטור גרדיאנט:
ד'רמ"ב

ד'רמ"ב (4242)  היא שנה עברית  אשר  החלה ביום א' בתשרי, אור ל-10 בספטמבר 481 (לפי הלוח היוליאני, שהיה נהוג אז), והסתיימה ביום כ"ט באלול, 29 באוגוסט 482. שנה מסוג הכז, איננה מעוברת, ואורכה 354 ימים. זו שנת שמיטה.
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
ד'רמ"ה

ד'רמ"ה (4245)  היא שנה עברית  אשר  החלה ביום א' בתשרי, אור ל-6 בספטמבר 484 (לפי הלוח היוליאני, שהיה נהוג אז), והסתיימה ביום כ"ט באלול, 25 בספטמבר 485. שנה מסוג השג, היא מעוברת, ואורכה 385 ימים. זו שנה שלישית לשמיטה.
לוח שנה > מאפייני לוח השנה

שנה מסוג השג, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'.
היסטוריה של עם ישראל
דן מרינו

| --- | --- |

מרינו, 2005
 לידה:  15 בספטמבר 1961 (בן 63) פיטסבורג, ארצות הברית 
 לאום:  ארצות הברית ארצות הברית
 עמדה:  קוורטרבק
 גובה:  1.93 מטר
 משקל:  99 קילוגרם
 מספר:  13
 מכללה:  אוניברסיטת פיטסבורג
 דראפט:  דראפט ה-NFL‏ 1983, מיאמי דולפינס, סבב 1, מספר 27
 היכל התהילה:  פוטבול מקצועני (2005) פוטבול מכללות (2002)
 קבוצות כשחקן
 1983 - 1999:  מיאמי דולפינס
 הישגים כשחקן
 MVP של ה-NFL‏ (1984)  שחקן ההתקפה של השנה (1984)  בחירה לפרו בול – 9 פעמים (1983–1987, 1991-1992, 1994-1995)  בחירה לאול-פרו – 3 פעמים (1984–1986)  הקאמבק של השנה (1994)
 
דניאל קונסטנטין "דן" מרינו ג'וניור (באנגלית: Daniel Constantine Marino Jr.; נולד ב-15 בספטמבר 1961) הוא שחקן עבר בפוטבול אמריקאי ששיחק בתפקיד הקוורטרבק. מרינו הוא אחד השחקנים הבולטים בתולדות ליגת ה-NFL, הוא זכה בתואר ה-MVP של הליגה לעונת 1984 ונבחר לחבר בהיכל התהילה של הפוטבול המקצועני ובהיכל התהילה של פוטבול המכללות.
ביוגרפיה

מרינו נולד בפיטסבורג, פנסילבניה שבארצות הברית, למשפחה קתולית. בנם הבכור של ורוניקה ושל דניאל מרינו, ולו שתי אחיות צעירות. בתקופת לימודיו בתיכון סנטרל קתוליק בעיר הצטיין כקוורטרבק בפוטבול וכמגיש בבייסבול. הוא אף נבחר במקום ה-99 בסיבוב הרביעי בדראפט ליגת הבייסבול, ה-MLB, על ידי קנזס סיטי רויאלס אך בחר בקריירה של פוטבול.
ביוגרפיה > ליגת המכללות

מרינו למד באוניברסיטת פיטסבורג ושיחק בקבוצת הפוטבול שלה. באמצע שנתו הראשונה הפך לקוורטרבק הפותח של פיטסבורג. הוא הוביל את הקבוצה לניצחון 16–10 על אוניברסיטת אריזונה בפיאסטה בול (אנ') של 1979. בעונת 1980 הוביל את פיטסבורג למאזן של 11–1, בעונת 1981 הוביל את פיטסבורג פעם נוספת למאזן 11–1 כולל ניצחון בשוגר בול (אנ') שהתקיים בלואיזיאנה סופרדום 24 על אוניברסיטת ג'ורג'יה. בעונתו האחרונה באוניברסיטה סיימה הקבוצה במאזן 9–3. סך הכל רשם במהלך הקריירה שלו במכללות 7,905 יארדים במסירה ו-74 טאצ'דאונים. ב-2002 נבחר להיכל התהילה של המכללות.
ביוגרפיה > ליגת ה-NFL

מרינו נבחר על ידי מיאמי דולפינס במקום ה-27 בסיבוב הראשון של דראפט ה-NFL ב-1983. הוא שיחק בליגה במשך 17 עונות עד פרישתו לאחר עונת 1999. סך הכל שיחק ב-242 משחקים בהם רשם 61,361 יארדים במסירה (מדורג שלישי בכל הזמנים) ו-420 טאצ'דאונים (מדורג שלישי בכל הזמנים). הוא נבחר תשע פעמים לפרו בול ושלוש פעמים לנבחרת העונה (אול פרו). כמו כן זכה בתואר ה-MVP של ה-NFL ושחקן ההתקפה של הליגה ב-1984. ב-2005 נבחר להיכל התהילה של הפוטבול המקצועני.
מרינו רשם את הופעת הבכורה שלו ב-NFL במחזור השלישי של עונת 1983, כשנכנס כמחליף במשחק מול לוס אנג'לס ריידרס. במחזור השישי פתח לראשונה בהרכב הראשון במשחק מול באפלו בילס שהסתיים בהפסד 35–38 בהארכה. הוא השיג במשחק 3 טאצ'דאונים, 322 יארד במסירה ונחטף פעמיים. הוא הוביל את הדולפינס למאזן 12–4 אך בפלייאוף הפסידו לסיאטל סיהוקס. בעונה זו השיג 20 טאצ'דאונים ו-2,210 יארד במסירה, עם 6 חטיפות. הוא היה לקוורטרבק הראשון שנבחר לפרו בול כבר בעונתו הראשונה, ושבר את שיא ה-NFL למדד יעילות לקוורטרבק רוקי עם 96.0.
עונתו השנייה בדולפינס הייתה עונת השיא של מרינו בקבוצה, ואחת העונות הטובות ביותר של קוורטרבק בליגה מאז ומעולם. מרינו היה לשחקן הראשון שמוסר מעל 5,000 יארד (5,084), שבר גם את שיא הטאצ'דאונים בעונה (48) והשיג מדד יעילות של 108.9. הוא הצעיד את הקבוצה למאזן 14–2 ולניצחונות בפלייאוף מול סיאטל סיהוקס ומול פיטסבורג סטילרס. במשחק מול הסטילרס קבע שיא לגמר ה-AFC עם 421 יארד במסירה ו-4 טאצ'דאונים. בסופרבול הפסידו מרינו והדולפינס לסן פרנסיסקו 49' בהנהגת ג'ו מונטנה 16–38.
מרינו הצעיד את הדולפינס לפלייאוף גם בעונות 1985 ו-1990 עם מאזן 12–4, אך בשתיהן הפסיד בגמר ה-AFC. בעונת 1993 נפצע במחזור החמישי בגיד אכילס ונעדר משאר משחקי הקבוצה. עונה לאחר מכן חזר לשחק, הדולפינס סיימו במאזן 10–6 והעפילו לפלייאוף. בסיבוב השני הפסידו לסן דייגו צ'רג'רס 21–22 במשחק בו מסר מרינו ל-3 טאצ'דאונים ו-262 יארד ללא חטיפה. הוא נבחר בתום העונה לקאמבק של השנה.
תחת הנהגתו העפילו הדולפינס לפלייאוף גם בעונות 1995, 1997, 1998 ו-1999 אך הודחו לפני הסופרבול. לאחר עונת 1999 פרש ממשחק.
לאחר פרישתו שימש מרינו שימש פרשן פוטבול בכיר ברשת CBS בשנים 2002–2013 וברשת HBO בשנים 2002–2007.
ביוגרפיה > סטטיסטיקה בולטת > עונה סדירה

מאזן ניצחונות: 147 ניצחונות לעומת 93 הפסדים (61%), מדורג שביעי בכל הזמנים בכמות הניצחונות.
יחס מסירות לטאצ'דאון מול חטיפות: 420 טאצ'דאונים לעומת 252 חטיפות (מקום שביעי בכל הזמנים בכמות הטאצ'דאונים).
סך הכול יארדים במסירה:61,361 (מקום שביעי בכל הזמנים)
ביוגרפיה > סטטיסטיקה בולטת > פלייאוף

מאזן ניצחונות: 8 ניצחונות לעומת 10 הפסדים.
יחס מסירות לטאצ'דאון מול חטיפות: 32 טאצ'דאונים לעומת 24 חטיפות.
סך הכול יארדים במסירה: 4,510.
חייו הפרטיים

מרינו נשוי לקלייר והם הורים לשישה. בנו מייקל אובחן כלוקה באוטיזם והוא ורעייתו הקימו ב-1992 את קרן דן מרינו שגייסה במהלך השנים מעל 50 מיליון דולר לסיוע לבעלי מוגבלויות באזור דרום פלורידה. ב-1998 זכה בפרס וולטר פייטון לאיש השנה ב-NFL בתחום הפעילות למען הקהילה.
כמו כן הוא אב לילדה מחוץ לנישואין מרומן שניהל עם עובדת ברשת CBS.
הערות שוליים

↑  אתר קרן דן מרינו
↑  EXCLUSIVE: NFL legend Dan Marino had a love child with CBS employee in 2005, ניו יורק פוסט, 31 בינואר 2013
| --- | --- |
בקרת זהויות :  ISNI: 0000 0000 7903 2048  LCCN: n85019594  MusicBrainz: 99ef91ab-3b51-436a-ba4d-5af1bb52aaa7  NKC: xx0100231  VIAF: 26025168   WorldCat (עם VIAF): 26025168
דיטר ולרסהוף

| --- | --- |

דיטר ולרסהוף
 לידה:  16 במרץ 1933 דורטמונד, גרמניה הנאצית גרמניה הנאצית
 פטירה:  16 ביולי 2005 (בגיל 72) אויסקירכן, גרמניה גרמניה
 מדינה:  גרמניה 
 השתייכות:   דויטשה מרינה
 דרגה:   אדמירל
 תפקידים בשירות
 מפקד האקדמיה לפיקוד ומטה מפקד הדויטשה מרינה המפקח הכללי של הבונדסוור
 עיטורים
 הצלב הגדול של מסדר הכבוד של הרפובליקה הפדרלית של גרמניה (1993)  General Heusinger Award (1969) 
 
דיטר ולרסהוף (בגרמנית: Dieter Wellershoff;‏ 16 במרץ 1933 – 16 ביולי 2005) היה אדמירל גרמני אשר שימש כמפקח הכללי (מקביל לרמטכ"ל) של הבונדסוור בין השנים 1986–1991.
ביוגרפיה

ולרסהוף נולד בדורטמונד ב-16 במרץ 1933. ילדותו עברה עליו באזור הריין התחתון. הוא רצה להמשיך בדרכו של אביו ולהפוך למהנדס מכרות. הוא למד בRWTH אוניברסיטת אאכן, אולם ב-1957 עזב את לימודיו והתגייס לדויטשה מרינה (הצי הגרמני). בין 1960-1964 הוא שרת כמפקד שולת מוקשים, ולאחר כמן שימש כקצין על סיפון המשחתת "שלזוויג-הולשטיין". בין 1967-1968 הוא למד באקדמיה לפיקוד ומטה בהמבורג. בין 1971-1973 שימש כמפקד המשחתת "הסן", ולאחר מכן הועבר לשמש כקצין מבצעים במפקדת הצי בגלוקסבורג, ואז למפקש שייטת שולות המוקשים בווילהלמסהאפן. ב-1977 מונה לראש אגף החימוש במפקדת הצי. בין 1981–1984 שימש כמפקד האקדמיה לפיקוד ומטה של הבונדסוור.
ב-1 באפריל 1985 הוא מונה למפקד הדויטשה מרינה. כעבור שנה הוא עבר לשמש כמפקח הכללי (מקביל לרמטכ"ל) של הבונדסוור. הוא היה הראשון בתפקיד שלא שרת לפני כן בוורמאכט. בתקופת כהונתו התרחש איחוד גרמניה מחדש, ו-ולרסהוף הוביל את סיפוח צבא העם הלאומי אל תוך הבונדסוור. איחוד שני הצבאות נחשב למוצלח מאוד, ובמידה רבה להישג אישי של ולרסהוף. ב-30 בספטמבר 1991 הוא סיים את תפקידו ופרש מהצבא.
לאחר פרשתו שימש כנשיא המייסד של האקדמיה הפדרלית למדיניות ביטחון. כמו כן היה מרצה במכון לדיני שמירת שלום ומשפט הומניטרי בינלאומי באוניברסיטת רוהר בבוכום. הוא נפטר באויסקירכן ב-16 ביולי 2005.
ד'רמ"ז

ד'רמ"ז (4247)  היא שנה עברית  אשר  החלה ביום א' בתשרי, אור ל-15 בספטמבר 486 (לפי הלוח היוליאני, שהיה נהוג אז), והסתיימה ביום כ"ט באלול, 4 בספטמבר 487. שנה מסוג בשה, איננה מעוברת, ואורכה 355 ימים. זו שנה חמישית לשמיטה.
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
ד'רמ"ג

ד'רמ"ג (4243)  היא שנה עברית  אשר  החלה ביום א' בתשרי, אור ל-30 באוגוסט 482 (לפי הלוח היוליאני, שהיה נהוג אז), והסתיימה ביום כ"ט באלול, 18 בספטמבר 483. שנה מסוג בשז, היא מעוברת, ואורכה 385 ימים. זו שנה ראשונה לשמיטה.
לדעת רוב הראשונים זו שנת היובל.
לוח שנה > מאפייני לוח השנה

שנה מסוג בשז, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
הערות שוליים

↑  ראה למשל בעל המאור עבודה זרה ט:
היסטוריה של עם ישראל
ד'רמ"א

ד'רמ"א (4241)  היא שנה עברית  אשר  החלה ביום א' בתשרי, אור ל-20 בספטמבר 480 (לפי הלוח היוליאני, שהיה נהוג אז), והסתיימה ביום כ"ט באלול, 9 בספטמבר 481. שנה מסוג זשג, איננה מעוברת, ואורכה 355 ימים. זו שנה שישית לשמיטה.
לוח שנה > מאפייני לוח השנה

שנה מסוג זשג, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
ד'רמ"ו

ד'רמ"ו (4246)  היא שנה עברית  אשר  החלה ביום א' בתשרי, אור ל-26 בספטמבר 485 (לפי הלוח היוליאני, שהיה נהוג אז), והסתיימה ביום כ"ט באלול, 14 בספטמבר 486. שנה מסוג הכז, איננה מעוברת, ואורכה 354 ימים. זו שנה רביעית לשמיטה.
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
גשר בטרסי

| --- | --- |

 מידע כללי
 סוג:  גשר רכבת קלה, iron bridge, גשר קשתי 
 מיקום:  הרובע המלכותי קנזינגטון וצ'לסי 
 מדינה:  הממלכה המאוחדת 
 הקמה ובנייה
 תקופת הבנייה:  ? – 21 ביולי 1890
 תאריך פתיחה רשמי:  21 ביולי 1890 
 חומרי בנייה:  ברזל יצוק, גרניט 
 אדריכל:  ג'וזף בזלגט 
 מידות
 אורך:  221 מ' 
 רוחב:  12 מ' 
 מידע טכני
 מפתחים:  5 
 מִפְתָּח מרבי:  50 מ' 
 קואורדינטות:  51°28′52″N 0°10′21″W﻿ / ﻿51.481111111111°N 0.1725°W﻿ / 51.481111111111; -0.1725
  (למפת לונדון מוגדלת) קנט סארי ברקשייר בקינגהאם הרטפורדשייר אסקסגשר בטרסי(למפת לונדון רגילה) קנט סארי בר. בקי. הרטפורדשייר אסקסגשר בטרסי(למפת קנזינגטון וצ'לסי רגילה) גשר בטרסי(למפת קנזינגטון וצ'לסי מוגדלת) גשר בטרסי
 
קהל רב עומד על גשר בטרסי, צופה בלווייתן ששחה במעלה הנהר.
גשר בטרסי - מבט בכיוון מורד הזרם מצ'לסי. (ינואר 2006)
גשר בטרסי (באנגלית: Battersea Bridge) הוא גשר על נהר התמזה בין צ'לסי שבגדה הצפונית של הנהר לבטרסי, בגדתו הדרומית, בלונדון שבאנגליה. אורכו של הגשר 221 מטר, רוחבו של הגשר 12 מטרים בלבד, והוא גשר כלי הרכב הצר ביותר בלונדון.